Politiet har anholdt en yngre mand, der mistænkes for at have begået tre røverier i Sindal og Hjørring.

Efter tre røverier mod dagligevareforretninger i Sindal og Hjørring inden for en kort tid, lykkedes det i aftes Nordjyllands Politi at anholde en mistænkt. Anholdelsen skete uden dramatik. Der er tale om en 17-årig ung mand, som kender området, men har bopæl et andet sted i landet, oplyser efterforskningsleder Thomas Albrektsen, Nordjyllands Politi til TV2 Nord. Den anholdt er blevet afhørt og har mandag eftermiddag været i grundlovsforhør. Den anholdte er i forvejen kendt af politiet.